Yopougon a zo ur charter ag Abidjan, e  Aodoù an Olifant. Aya a zo ur verch yaouank, etre triwech hag ugent vloaz, a zo e chom barzh ar charter-se get he familh, e fin ar ar bleadoù 1970. Ur verch fur, seder, sirius, koant, a faota dezhi dont da vout medisinourez. Ha studial a ra kalz evit ar pal-se, ar pezh a zisplij dhe zad Ignace; hennezh a gav ker ar studioù. An tad a labour barzh ur stal a werzh bier, ur bier brudet er vro hag anvet Solubra; neo ket paeet fall met... div familh en deus, unan ofisiel hag unan all kuzhet, ar pezh a  goust argant memestra.